બોલિવૂડની અભિનેત્રી અને પદ્મશ્રી શ્રીદેવીનું દુબઈમાં 25મીએ રાત્રે આકસ્મિક રીતે મૃત્યુ થયા બાદ હવે બે દિવસ બાદ તેમની ડેડબોડીને પ્રાઈવેટ જેટ મારફતે મુંબઈ લવાયો હતો. બોની કપૂરના ભાઈ અને એક્ટર અનિલ કપૂર મુંબઈ એરપોર્ટ પર પહોંચ્યા હતા. બુધવારે રાત્રે 9.25 કલાકે શ્રીદેવીના પાર્થિવ દેહને લઈને ખાનગી પ્લેન મુંબઈ એરપોર્ટ પર લેન્ડ થયું હતું. આવતીકાલે સવારે 9.30 કલાકે લોખંડવાલાના સેલિબ્રેશન સ્પોર્ટ્સ ક્લબ ખાતે તેમના અંતિમ દર્શન થઈ શકશે જ્યારે બપોરે ૩.૩૦ કલાકે પવનહંસ સ્મશાન ખાતે શ્રીદેવીના અંતિમ સંસ્કાર કરવામાં આવશે.